
52 DR 30.11.2005 

 

 Datuk Ismail Sabri bin Yaakob:  Saya setuju dan yang banyak memang bola 
sepaklah.  Saya terus kepada soalan-soalanlah kerana masa dah habis.  Yang pertama 
ialah dari segi peranan akademik sukan.  Kita tahu ada dua akademik sukan di Bukit 
Jalil dan di Johor.  Dan setakat ini saya nak tanya, sejauh manakah kejayaan akademik 
sukan ini melahirkan jaguh-jaguh sukan negara?  Berapa ramai jaguh-jaguh sukan 
negara yang ada sekarang, dilahirkan oleh akademik sukan ini?  Dan akhir sekali, Tuan 
Pengerusi ialah mengenai IKBN - 030200.   

Saya dapati bahawa IKBN juga tidak mesra OKU.  Tidak mesra Orang Kurang 
Upaya.  Saya sebutkan di sini bahawa di tempat saya ada seorang pemuda India yang 
terlibat dalam kemalangan jalan raya.  Berminat untuk mengikuti kursus elektrik. Saya 
minta sokongan daripada pihak Setiausaha Parlimen KBS, Kementerian Belia dan 
beliau menyokong.  Tetapi bila ke sana, beliau tidak dapat meneruskan pembelajaran 
kerana IKBN tidak menyediakan tempat-tempat bagi Orang Kurang Upaya.   

Saya harap jangan pihak KBS merasakan kerana ada institut latihan lain, yang 
khusus untuk Orang Kurang Upaya, maka IKBN tidak bertanggungjawab, tidak perlu 
menunaikan tanggungjawab untuk Orang Kurang Upaya ini.  Saya berharap supaya 
IKBN juga mesra OKU.  Jadi, akhirnya saya ingin mengucapkan selamat datang dan 
mengalu-alukan pelajar-pelajar daripada International University College of Technology 
Twintech.  Terima kasih. 

 Tuan Pengerusi [Datuk Lim Si Cheng]:  Yang Berhormat, Yang Berhormat. 
Memang kedatangan kesemua dialu-alukan.  Kalau tidak takkan ditempatkan di tempat 
yang begitu istimewa.  [Ketawa].  Ha, baik, Yang Berhormat bagi Kuala Kedah. 

 

3.19 ptg. 

 Tuan Hashim bin Jahaya [Kuala Kedah]: Terima kasih Tuan Pengerusi, 
saya mohon merujuk kepada Butiran 050800 - SUKMA XI 2006 - Kedah. 

 Tuan Pengerusi [Datuk Lim Si Cheng]: Yang Berhormat, 5 minit. 

 Tuan Hashim bin Jahaya:  Tuan Pengerusi, sebenarnya SUKMA ini telah 
dilaksanakan  selama dua puluh kali di Malaysia, Sukan Malaysia dan saya mohon 
penjelasan daripada kementerian, setakat ini sebanyak dua puluh kali SUKMA 
dilaksanakan, apakah hasilnya kepada pembangunan sukan negara. Mengikut Butiran 
ini peruntukan RM1.5 juta telah diperuntukkan kepada SUKMA XI 2006 negeri Kedah.  
Saya memohon penjelasan daripada kementerian, apakah fokus SUKMA ke XI ini?   

Apakah hala tujunya kementerian, apakah sasaran kementerian terhadap 
sukan yang telah dilaksanakan selama berpuluh-puluh tahun dan kali ini kali yang ke 
dua puluh satu.  Saya juga mohon penjelasan daripada kementerian,  adakah cukup 
RM1.5 juta yang diperuntukkan kepada Kerajaan Negeri Kedah untuk melaksanakan 
satu program yang begitu besar peringkat negara SUKMA XI yang memerlukan 
prasarana dan peruntukan yang besar.   

Saya mengucapkan tahniah kepada Kerajaan Negeri Kedah yang telah 
bersusah payah prihatin dengan kehendak sukan negara, dan telah berusaha 
bersungguh-sungguh menyediakan prasarana dalam keadaan negeri Kedah yang 
begitu agak daif sedikit dari negeri-negeri lain, tetapi dengan peruntukan RM1.5 juta ini 
saya merasakan .. 

Dato’ Paduka Haji Badruddin bin Amiruldin:  Penjelasan, Yang Berhormat, 
penjelasan 

 Tuan Hashim bin Jahaya:  Sekejap, sekejap, 5 minit. Saya merasakan 
bahawa peruntukan ini tidak begitu mencukupi dan memohon kepada kementerian 
supaya ditambah dengan cara yang lain supaya selain daripada kepakaran daripada 
kementerian dan juga di segi bentuk kewangan cara-cara lain yang boleh mendorong 
Kerajaan Negeri Kedah melaksanakan program ini supaya berjaya dan saya minta 
supaya dikaji semula dan juga ditambah dan selepas itu... ya, sila,sila 

 Tuan Pengerusi [Datuk Lim Si Cheng]:  Yang Berhormat ada dua, Yang 
Berhormat bagi Jerai dan Yang Berhormat bagi Padang Terap. 

 Tuan Hashim bin Jahaya:  Yang Berhormat bagi Jerai, Yang Berhormat bagi 
Jerai. 



Datuk Ismail Sabri bin Yaakob: Saya setuju dan yang banyak memang bola sepaklah. Saya terus kepada soalan-soalanlah kerana masa dah habis. Yang pertama ialah dari segi peranan akademik sukan. Kita tahu ada dua akademik sukan di Bukit Jalil dan di Johor. Dan setakat ini saya nak tanya, sejauh manakah kejayaan akademik sukan ini melahirkan jaguh-jaguh sukan negara? Berapa ramai jaguh-jaguh sukan negara yang ada sekarang, dilahirkan oleh akademik sukan ini? Dan akhir sekali, Tuan Pengerusi ialah mengenai IKBN- 030200. Saya dapati bahawa IKBN juga tidak mesra OKU. Tidak mesra Orang Kurang Upaya. Saya sebutkan di sini bahawa di tempat saya ada seorang pemuda India yang terlibat dalam kemalangan jalan raya. Berminat untuk mengikuti kursus elektrik. Saya minta sokongan daripada pihak Setiausaha Parlimen KBS, Kementerian Belia dan beliau menyokong. Tetapi bila ke sana, beliau tidak dapat meneruskan pembelajaran kerana IKBN tidak menyediakan tempat-tempat bagi Orang Kurang Upaya. Saya harap jangan pihak KBS merasakan kerana ada institut latihan lain, yang khusus untuk Orang Kurang Upaya, maka IKBN tidak bertanggungjawab, tidak perlu menunaikan tanggungjawab untuk Orang Kurang Upaya ini. Saya berharap supaya IKBN juga mesra OKU. Jadi, akhirnya saya ingin mengucapkan selamat datang dan mengalu-alukan pelajar-pelajar daripada International University College of Technology Twintech. Terima kasih. Tuan Pengerusi [Datuk Lim Si Cheng]: Yang Berhormat, Yang Berhormat. Memang kedatangan kesemua dialu-alukan. Kalau tidak takkan ditempatkan di tempat yang begitu istimewa. [Ketawa]. Ha, baik, Yang Berhormat bagi Kuala Kedah. 3.19 ptg. Tuan Hashim bin Jahaya [Kuala Kedah]: Terima kasih Tuan Pengerusi, saya mohon merujuk kepada Butiran 050800- SUKMA XI 2006- Kedah. Tuan Pengerusi [Datuk Lim Si Cheng]: Yang Berhormat, 5 minit. Tuan Hashim bin Jahaya: Tuan Pengerusi, sebenarnya SUKMA ini telah dilaksanakan selama dua puluh kali di Malaysia, Sukan Malaysia dan saya mohon penjelasan daripada kementerian, setakat ini sebanyak dua puluh kali SUKMA dilaksanakan, apakah hasilnya kepada pembangunan sukan negara. Mengikut Butiran ini peruntukan RM1.5 juta telah diperuntukkan kepada SUKMA XI 2006 negeri Kedah. Saya memohon penjelasan daripada kementerian, apakah fokus SUKMA ke XI ini? Apakah hala tujunya kementerian, apakah sasaran kementerian terhadap sukan yang telah dilaksanakan selama berpuluh-puluh tahun dan kali ini kali yang ke dua puluh satu. Saya juga mohon penjelasan daripada kementerian, adakah cukup RM1.5 juta yang diperuntukkan kepada Kerajaan Negeri Kedah untuk melaksanakan satu program yang begitu besar peringkat negara SUKMA XI yang memerlukan prasarana dan peruntukan yang besar. Saya mengucapkan tahniah kepada Kerajaan Negeri Kedah yang telah bersusah payah prihatin dengan kehendak sukan negara, dan telah berusaha bersungguh-sungguh menyediakan prasarana dalam keadaan negeri Kedah yang begitu agak daif sedikit dari negeri-negeri lain, tetapi dengan peruntukan RM1.5 juta ini saya merasakan .. Dato' Paduka Haji Badruddin bin Amiruldin: Penjelasan, Yang Berhormat, penjelasan Tuan Hashim bin Jahaya: Sekejap, sekejap, 5 minit. Saya merasakan bahawa peruntukan ini tidak begitu mencukupi dan memohon kepada kementerian supaya ditambah dengan cara yang lain supaya selain daripada kepakaran daripada kementerian dan juga di segi bentuk kewangan cara-cara lain yang boleh mendorong Kerajaan Negeri Kedah melaksanakan program ini supaya berjaya dan saya minta supaya dikaji semula dan juga ditambah dan selepas itu... ya, sila,sila Tuan Pengerusi [Datuk Lim Si Cheng]: Yang Berhormat ada dua, Yang Berhormat bagi Jerai dan Yang Berhormat bagi Padang Terap. Tuan Hashim bin Jahaya: Yang Berhormat bagi Jerai, Yang Berhormat bagi Jerai.